
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00682/2013-04
04.07.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 04.07.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У ПРИШТИНИ-ЕКОНОМСКИ ФАКУЛТЕТ са седиштем у КОЛАШИНСКА ББ, КОСОВСКА МИТРОВИЦА, ПИБ: 102259409, Матични број: 09018468,  испуњава прописане стандарде за акредитацију студијског програма ОАС4 - ПОСЛОВНА ЕКОНОМИЈА у оквиру поља друштвено-хуманистичких наука и то за 120 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У ПРИШТИНИ-ЕКОНОМСКИ ФАКУЛТЕТ са седиштем у КОЛАШИНСКА ББ, КОСОВСКА МИТРОВИЦА, је дана 29.3.2013. године поднела захтев за акредитацију студијског програма ОАС4 - ПОСЛОВНА ЕКОНОМИЈА у оквиру поља друштвено-хуманистичких наука под бројем 612-00-00682/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У ПРИШТИНИ-ЕКОНОМСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета утврдила је да високошколска установа ЕКОНОМСКИ ФАКУЛТЕТ УНИВЕРЗИТЕТА У ПРИШТИНИ, за студијски програм основних академских студија – ПОСЛОВНА ЕКОНОМИЈА у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма. 
Студијски програм садржи све законом предвиђене елементе – назив и циљеве, врсту студија и исход процеса учења, услове за упис, листу обавезних и изборних студијских предмета, начин извођења студија бодовну вредност сваког предмета и завршног рада, као  и предвиђени број ЕСПБ – 240. Сврха студијског програма са четири модула је стицање компетенција за препознатљиве и јасне професије и  занимања. Модули студијског програма су: Рачуноводство и ревизија; Финансије банкарство и осигурање; Међународна економија и спољна трговина и Менаџмент маркетинг и предузетништво. Сврха студијског програма је јасно и недвосмислено формулисана и у складу са основним задацима и циљевима Установе. Дефинисани циљеви су јасно формулисани и у складу са задацима Установе. 
Структура курикулума обухвата распоред предмета по семестрима, фонд часова и ЕСП бодове. Опис предмета садржи назив, тип предмета, годину и семестар студија, број ЕСП бодова, име наставника, циљ курса са очекиваним исходима, садржај предмета, препоручену литературу, методе извођења наставе и начин провере знања и оцењивања. Садржаји и исходи предмета су усклађени са општим и специфичним компетенцијама. Високошколска установа у структури студијског програма је правилно заступила различите групе предмета према препорученим процентима. Програм представља заокружену савремену целину. Програм је усаглашен са другим програмима Установе. Постоји и усаглашеност са три акредитована програма иностраних ВШУ. 
Економски факултет Косовска Митровица планира да упише 120 студената на овај студентски програм, по 30 на сваки модул, а у складу са друштвеним потребама и својим ресурсима. Високошколска установа упис врши на основу успеха у претходном школовању и провере њихових знања, склоности и способности. Класификациони испит се састоји из теста из два предмета по избору, од шест понуђених предмета.  
Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе 30 а максимални 70. Стицање бодова је регулисано актима Факултета и утврђено је према јединственој методологији. Сви предмети на студијском програму имају дату структуру стицања бодова. 
Укупан број наставника је 30 и довољан је да покрије укупан број часова наставе на студијским програмима које установа реализује, тако да наставник остварује просечно 180 часова активне наставе (предавања,  консултације, вежбе, практичан рад и теренски рад) годишње, односно 6 часова недељно а да при томе ангажовање по појединачном наставнику није веће од 12 часова активне наставе недељно. Просечно оптерећење наставника је 3,97 часова недељно. Економски факултет Косовска Митровица је испунио захтев да 70% часова, од активне наставе коју држе наставници, држе наставници  са пуним радним временом. Од 30 наставника, 25 наставника је са пуним радним временом, 1 је ангажован са мање од 100% и 4 је ангажовано по уговору. 86.13% часова изводе наставници са пуним радним временом. Економски факултет Косовска Митровица је испунио захтев да од укупног броја наставника потребних за обављање наставе по годинама студија, морају да имају најмање 50% наставника са стеченим научним називом доктора наука. Наиме, 29 од 30 наставника имају назив доктора наука. Број сарадника на високошколској установи је 9. Просечно оптерећење сарадника је 8,44 часова недељно. Економски факултет Косовска Митровица је осигурао да наставу врши квалификован и компетентан наставни кадар. Величина група за предавања и вежбе одговара Допуни стандарда за акредитацију студијских програма у оквиру одређеног образовно научног поља.
Приказана је укупна површина простора од 1.869м2 што за 480 планираних студената износи око 4 м2 бруто простора и величину од 2 м2 за наставу по сменама која се на тај начин изводи на Факултету. Обезбеђен простор је одговарајуће структуре. Опрема је довољна за ову врсту студија. Постоје довољни и адекватни библиотечки ресурси за реализацију програма.
Редовно се прати квалитет студијског програма кроз периодичну спољашњу и унутрашњу проверу. Студенти имају активну улогу у оцењивању квалитета студијског програма путем Анкете студената која укључује оцену квалитета свих облика наставе на наставном предмету, за сваког наставника и сарадника и преко свог једног представника у комисији за контролу квалитета. 

Kомисија за акредитацију и проверу квалитета, утврдила је да високошколска установа УНИВЕРЗИТЕТ У ПРИШТИНИ-ЕКОНОМСКИ ФАКУЛТЕТ  за студијски програм ОАС4 - ПОСЛОВНА ЕКОНОМИЈА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У ПРИШТИНИ-ЕКОНОМСКИ ФАКУЛТЕТ са седиштем у КОЛАШИНСКА ББ, КОСОВСКА МИТРОВИЦА, ПИБ: 102259409, Матични број: 09018468, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  ОАС4 - ПОСЛОВНА ЕКОНОМИЈА у оквиру поља друштвено-хуманистичких наука и то за 120 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

